Stundum tengist það hjartanu en oftar er þó um að ræða ástand sem kemur hjartanu ekki við . Enn fremur geta blóðþrýstingslyf haft sömu áhrif ef þau eru ekki tekin á réttan hátt og í réttum skömmtum . Það er vel þekkt að það líður yfir suma þegar þeir sjá blóð eða við vissar kringumstæður eins og eftir þvaglát , hægðir eða hósta . Slíkt gerist vegna viðbragðs sjálfvirka taugakerfisins sem leiðir til þess að það hægir á hjartslættinum og æðar í fótleggjum víkka út með þeim afleiðingum að blóðið berst þangað í stað þess að fara upp til heila . Yfirliði af þessum toga fylgir oft ógleði , svitamyndun og slappleiki rétt áður en fólk missir meðvitund . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .